ทหารไทยลดดอกเบี้ยเงินฝากออมทรัพย์เหลือ 0%
ธนาคารทหารไทย ประกาศลดดอกเบี้ยเงินฝากออมทรัพย์ทั่วไปเหลือ 0% มีผลตั้งแต่ 1 มิ.ย.59
3 มิ.ย. 2559

ธนาคารทหารไทย ประกาศลดดอกเบี้ยเงินฝากออมทรัพย์ทั่วไปเหลือ 0% มีผลตั้งแต่ 1 มิ.ย.59
ธนาคารทหารไทย (TMB) ประกาศผ่านเว็บไซด์ปรับลดอัตราดอกเบี้ยเงินฝากออมทรัพย์ทั่วไปลงเหลือ 0.000% จากเดิม 0.125% โดยมีผลตั้งแต่วันที่ 1 มิ.ย.59 เป็นต้นไป
นอกจากนี้ อัตราดอกเบี้ยบัญชีทีเอ็มบี ออลล์ ฟรี ลดลงเหลือเท่ากับร้อยละ 0.00 เช่นกัน ส่วนอัตราดอกเบี้ยของบัญชีทีเอ็มบี โน ฟิกซ์ ลดลงสูงสุดเท่ากับร้อยละ 1.40 และอัตราดอกเบี้ย ME by TMB ลดเหลือสูงสุดเท่ากับร้อยละ 1.80 ขณะที่ดอกเบี้ยนโยบายอยู่ที่ร้อยละ 1.50
ทั้งนี้ หลังจากมีการลดดอกเบี้ยเงินฝากเหลือ 0% ได้เกิดกระแสวิพากษ์วิจารณ์ในสื่อสังคมออนไลน์กันอย่างหนักโดยต้องการรับทราบ เหตุผลของการลดดอกเบี้ยครั้งนี้ ถือเป็นครั้งแรกของประเทศไทยที่อัตราดอกเบี้ยบัญชีออมทรัพย์เท่ากับศูนย์